Era cuaternaria - Wikipedia

# Era cuaternaria

### Na Galipedia, a wikipedia en galego.

A Era Cuaternaria comezou ao final da Era terciaria, é dicir, fai 1,64 millóns de anos ata os nosos días. Coñécese esta era tamén como antropozoica (iniciada fai 1 millón de anos) por ser nela cando apareceron os homínidos).

O Cuaternario divídese en dous períodos Plistoceno e Holoceno. Actualmente négaselle a cualificación de Era xeolóxica, preferindo referirse ao cuaternario como un Sistema (xunto co Terciario), dentro da era cenozoica.

Serán as glaciacións o fenómeno climático máis importante deste longo período. Considérase que se produciron catro, cos seus consecuentes interperíodos. Estas glaciacións foron denominadas (seguindo a escola clásica que toma como referencia Europa central) co nome dos afluentes do Danubio, onde se determinaron as primeiras observacións: Glaciación de Günz, Glaciación de Mindel, Glaciación de Riss e Glaciación de Würm.

Os depósitos continentais e costeiros xunto cos fondos mariños permítennos un coñecemento dos fenómenos que ocorreron, como o desenvolvemento das formacións morrénicas, fluvioglaciais, lacustres e eólicas (loess) ou a formación dos últimos relevos alpinos.

Respecto da flora, os fósiles que quedaron ofrécennos unha curiosa similitude coa actual. Máis cambios aconteceron na fauna, onde se aprecia a desaparición dalgunhas especies como os proboscídeos, o oso das cavernas ou o megacero. Pero a gran innovación na vida animal que se produce no Cuaternario é o desenvolvemento do xénero Homo.

Traballo en progreso: Este artigo é, polo de agora, só un esbozo. Traballa nel e contribúe a que a Galipedia mellore e medre.

Traído desde "http://gl.wikipedia.org../../../e/r/a/Era_cuaternaria.html"

Categorías: Wikipedia:En progreso | Escala de tempo xeolóxico

##### Views

- Artigo
- Discusión
- Revisión actual

##### Procura

##### Outras linguas

- Asturianu
- Česky
- Dansk
- Deutsch
- English
- Español
- Suomi
- Français
- עברית
- Hrvatski
- Italiano
- 日本語
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Русский
- Srpskohrvatski / Српскохрватски
- Slovenčina
- Slovenščina
- Svenska
- 中文